Det er ikke lenge til Nissan er klare for å vise verden andre generasjon av elbilen Leaf. Med tanke på den voldsomme suksessen de har med dagens utgave, er det liten tvil om at dette blir en svært viktig modell for merket.

Det har skjedd mye på elbilfronten de siste årene. Konkurransen er betydelig skjerpet, blant annet med VW e-Golf, BMW i3, Kia Soul Electric, Renault Zoe, Hyundai Ioniq og ikke minst Tesla Model 3. Sistnevnte kom på markedet i USA forrige uke.

Enn så lenge har Leaf-designet vært hemmelig. Men her kan vi faktisk vise deg bilen uten kamuflasje. Det er takket være en ivrig Broom-leser på ferie i Barcelona.

Leaf: Nå skal den parkere av seg selv

Det er noen likhetstrekk med dagens Leaf, men den nye ser betydelig mer moderne og sporty ut. Foto: Privat

– Jaget fotografene

Personen som har tatt bildene ønsker ikke å stå fram med navn. Bildene er tatt fra hotellrommet, der det var perfekt utsikt ned til innspillingen av det som trolig er en reklamefilm.

– Jeg tok bildene gjennom vinduet, så de er ikke så skarpe. Det var ikke mulig å gå ut og ta bedre bilder, for de som stod der og tok bilder ble jaget bort. Men dette må være nye Nissan Leaf, mener fotografen.

Brooms bilekspert: – Kjøp elbil nå!

Dette er trolig de aller første bildene av nye Nissan Leaf.

Nye Leaf

Det tror vi han har helt rett i. Bilen er mer eller mindre klar for markedet – og offisielle bilder dukker trolig opp i løpet av kort tid. Verdenspremieren er satt til 6. september. Det er bare en drøy måned til!

Bilen på bildene viser at man har valgt å ta med seg en del av linjene fra konseptbilen Nissan IDS. Selv om produksjonsmodellen ikke er fullt så utagerende.

Det virker i alle fall som den blir større og mer romslig enn dagens modell.

Den kjente V-grillen til Nissan er på plass og c-stolpen lener seg kraftig framover. Her har man satset på design og ikke bare praktiske hensyn.

Topp 10: Disse merkene er best på selvkjørende teknologi

Selv om Leaf er en elbil, har de noe som minner om en grill i fronten.

Bedre rekkevidde

Det er begrenset med informasjon rundt batteripakkene. Men mye tyder på at det blir flere varianter med ulik rekkevidde.

Dagens modell klarer 300 km (NEDC), mens det spås at neste genersjon vil klare opptil 500 km.

En slik rekkevidde, kombinert med et mer spenstig design enn dagens modell, vil kunne gjøre bilen langt mer attraktiv for nye kunder.

Møt Jens, han var den første som kjøpte Leaf i Norge

Godt utgangspunkt

Med tanke på at rundt 30.000 eksemplarer av dagens generasjon ruller rundt på norske veier, har naturligvis Nissan et uvanlig godt utgangspunkt for å nå ut til egne kunder.

I tillegg til økt rekkevidde og et friskere design, vil det dukke opp en god porsjon nytt utstyr. Blant annet vil den kunne parkere seg selv. Nissan er også opptatt av å legge opp til mer autonom kjøring.

Bilen er ventet å ankomme Norge rundt årsskiftet 2018.

Hva synes du – ser dette lovende ut?

Dette kappløpet er gull verdt for alle som vil ha elbil